**ELŐTERJESZTÉS**

Tiszavasvári Város Önkormányzata

Képviselő-testületének

**2018. január 25-én tartandó rendes ülésére**

**Az előterjesztés tárgya:** **Ellátási szerződés megkötése közétkeztetési feladatok ellátására**

**Ügyiratszám:** 768/2018.

**Az előterjesztés előadója:** Dr. Fülöp Erik polgármester

**Az előterjesztés témafelelőse:** Petruskáné dr. Legeza Tímea és Girus András osztályvezetők

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság  | SZMSZ 4. számú melléklet 1.12. pontja |
| Szociális és Humán Bizottság | SZMSZ 5. számú melléklet 1.11. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Gáll Antalné ügyvezető | Tiszavasvári Város Közétkeztetési Nonprofit Kft. ügyvezetője | kozetkeztetes@tiszavasvari.hu |
| Gaszperné Román Margit igazgató | Klebersberg Központ Nyíregyházi Tankerületének igazgatója | margit.roman.gaszperne@kk.gov.hu |
| Gurbánné Papp Máriafőigazgató | Nyíregyházi Szakképzési Centrum | centrum@nyiregyhaziszc.hu |
| Nagy Levente kuratóriumi elnök | Magyarországi Magiszter Alapítvány  | info@magiszteralapitvany.hu |
| Moravszki Zsoltné intézményvezető | Tiszavasvári Egyesített Óvodai Intézmény | ekaovoda@gmail.com |
| Krasznainé dr. Csikós Magdolnaigazgató | Városi Kincstár Tiszavasvári | csikos.magdolna@tiszavasvari.hukincstar@tiszavasvari.hu |

Egyéb megjegyzés**:** nincs

Tiszavasvári, 2018. január 19.

 **Petruskáné dr. Legeza Tímea/Girus András**

 **témafelelősök**

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Petruskáné dr. Legeza Tímea/Girus András

**Előterjesztés**

a Képviselő-testülethez

**Ellátási szerződés megkötése közétkeztetési feladatok ellátására**

**Tisztelt Képviselő-testület!**

Tiszavasvári Város Önkormányzata Képviselő-testülete 16/2013. (I.31.) Kt. számú határozatával döntött a Tiszavasvári Város Közétkeztetési Nonprofit Kft-vel való feladat-ellátási szerződés megkötéséről, mely 2013. február 01. napjától 2018. január 31. napjáig szól. Erre tekintettel szükséges a megállapodás felülvizsgálata, és ismételt megkötése.

A jelenleg hatályos szerződés lényeges tartalmi elemeiben nem igényel módosítást, tekintettel arra, hogy ezt a feladatot továbbra is el kell látnia az önkormányzatnak, melyet a jövőben is a Közétkeztetési Kft. útján kíván megvalósítani.

Az egyes **intézmények nevei -** a szervezeti változásoknak megfelelően - **pontosításra,** az időközben bekövetkező **jogszabály-változások** pedig a szerződésen átvezetésre kerültek. A jelenlegi szerződéshez hasonlóan most is **2018. február 1. napjától 5 évre javaslom megkötni a szerződést.**

A szerződés 1. mellékletében szereplő **adagszámok** – a Közétkeztetési Kft-vel történt egyeztetést követően – **pontosításra kerültek**. A 2. mellékletben **a hatályos térítési díjak** – a Képviselő-testület által korábban elfogadott rendelet alapján – **átvezetésre kerültek**.

Fentieken túl közbeszerzési szempontból **kiegészül a szerződés egy ponttal**, mely a közbeszerzésekről szóló 2015. évi CXLIII. törvény 9. § (1) bekezdés h) pontjában foglaltaknak való megfelelésről szól.

Ez a **közbeszerzés tárgya alóli kivételeket határozza** meg: „9. § (1) *h)* az 5. § (1) bekezdésében meghatározott ajánlatkérő szervezet olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik;” **Fenti kritériumnak a Kft. megfelel, mely a szerződésben rögzítésre kerül** (szerződés I. 11. pontja)**.**

A határozat-tervezet mellékletét képező szerződés tervezetben a jelenleg hatályos szerződéshez képest módosított részeket a könnyebb áttekinthetőség érdekében piros színnel láthatók.

Kérem, a Tisztelt képviselő-testületet az előterjesztés megtárgyalása után hozza meg döntését.

Tiszavasvári, 2018. január 22.

 **Dr. Fülöp Erik**

 **polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…/2018.(I.25.) Kt.**

**határozata**

amely a …/2018. (I.25) sz. alapítói határozatnak minősül

**Ellátási szerződés megkötése közétkeztetési feladatok ellátására**

Tiszavasvári Város Önkormányzatának Képviselő-testülete az „**Ellátási szerződés megkötése közétkeztetési feladatok ellátására”** című előterjesztést megtárgyaltaés az alábbi határozatot hozza:

1. A Tiszavasvári Város Közétkeztetési Nonprofit Kft. alapítójaként és döntéshozó szerveként a közétkeztetési feladatok ellátásával **2018. február 1. napjától 2023. január 31. napjáig tartó határozott időre a Tiszavasvári Város Közétkeztetési Nonprofit Kft-t** (székhely: 4440 Tiszavasvári, Városháza tér 4. sz.) - mint 100 %-ban önkormányzati tulajdonú gazdálkodó szervezetet - **bízza meg**.

**Egyidejűleg elfogadja a jelen határozat *1. mellékletét* képező feladat-ellátási szerződést.**

2. Felhatalmazza a polgármestert, és a Tiszavasvári Város Közétkeztetési Nonprofit Kft. ügyvezetőjét a szerződés aláírására.

3. Felkéri a polgármestert, hogy a Képviselő-testület döntéséről haladéktalanul értesítse a Kft. ügyvezetőjét és a szerződésben érintett feleket.

**Határidő:** azonnal **Felelős:** dr. Fülöp Erik polgármester

 Gáll Antalné ügyvezető

a …/2018. (I.25.) Kt. sz. határozat melléklete

**Szerződés-tervezet**

mely létrejött egyrészről **Tiszavasvári Város Önkormányzata** (továbbiakban: Önkormányzat) /székhely: 4440 Tiszavasvári, Városháza tér 4. sz./ képviseletében dr. Fülöp Erik polgármester,

másrészről a **Tiszavasvári Város Közétkeztetési Nonprofit Kft.** (továbbiakban: Kft.) /székhely: 4440 Tiszavasvári, Városháza tér 4. sz./ képviseletében Gáll Antalné ügyvezető

között a mai napon az alábbi feltételekkel:

**I.**

**A Kft. által ellátandó feladatokról**

1. Kft. vállalja **a Városi Kincstár** által megrendelt főzési adagszám előállítását a **Klebelsberg ~~Intézményfenntartó~~ Központ** **Tiszavasvári Általános Iskola** Tiszavasvári, Ifjúság utca 8. sz. alatti (továbbiakban: Kabay), **Klebelsberg Központ Tiszavasvári Váci Mihály Gimnázium** Tiszavasvári, Hétvezér u. 19. (továbbiakban: Gimnázium) a **Tiszavasvári Egyesített Óvodai Intézmény** Tiszavasvári, Gombás András 8B. sz. alatti (továbbiakban: Óvoda) és a **Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiuma** Tiszavasvári, Petőfi utca 1. sz. alatti (továbbiakban: Szakképzési Centrum) konyháiban.

 A Kft. vállalja az alábbi intézmények székhelyén, telephelyén, intézményegységében, illetve tagintézményében a közétkeztetés lebonyolítását az alábbiak szerint:

**Tiszavasvári Egyesített Óvodai Intézmény:**

 Tiszavasvári, Gombás András u. 8B. sz. alatti főzőkonyhában és tálalókonyhában, továbbá az Ifjúság u. 8. sz., Vasvári Pál u. 67/a. sz., Egység u. 4. F-G szám alatti tálalókonyhákban.

**Klebelsberg Központ** **Tiszavasvári Általános Iskola:**

 Tiszavasvári, Ifjúság u. 8. sz. alatti tálalókonyhában, főzőkonyhában és ebédlőben, továbbá a Vasvári Pál u. 97/A. sz. és Kossuth u. 76. sz. alatti tálalókonyhákban és ebédlőkben.

 **Klebelsberg Központ Tiszavasvári Váci Mihály Gimnázium:**

 **Tiszavasvári, Hétvezér u. 19. sz. alatti tálalókonyhában és ebédlőben**

 **Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiuma**

Tiszavasvári, Petőfi u. 1. sz. alatti főzőkonyhában, ebédlőben. ~~és a Hétvezér u. 19. sz. alatti tálalókonyhában és ebédlőben.~~

**Magyarországi Magiszter Alapítvány:**

Tiszavasvári, Petőfi u. 4., Petőfi u. 24. sz. és a Kossuth u. 76. sz. alatti épületek tálalókonyháiban.

1. Kft. vállalja, hogy a leadott étkezési megrendelési igényeiket folyamatosan, zökkenőmentesen kielégíti, az étkeztetési, konyhai üzemeltetési feladatokat teljes körűen ellátja.
2. Kft. vállalja az 1. sz. mellékletben szereplő várható adagszámok szerinti étkeztetési igény kielégítését.
3. A Kft. ennek a feladatnak az ellátásáért a 2. sz. mellékletben feltüntetett ~~napi~~ térítési díjra jogosult.

~~Az Önkormányzat a szolgáltatás ellenértékeként a Kft. részére megfizeti a mellékletben meghatározott intézményi térítési díjon (egységáron) alapuló szolgáltatással arányos összeget.~~

A Kft. az óvoda esetén az Egyesített Óvodai Intézménynek, a többi intézmény esetén a Városi Kincstárhoz benyújtott számláján köteles feltüntetni **az 1. pontban meghatározott intézmények részére** nyújtott szolgáltatás részletezését. A számla benyújtására két hetes szolgáltatási időszakonként van mód. A számla kiállítását megelőzően a Kft. vállalja a Városi Kincstárral történő egyeztetést a leadott megrendelés és a nyújtott szolgáltatás eltéréseinek kiküszöbölése érdekében. Az így készült, egyeztetett számla ellenértékét a Városi Kincstár, illetve az Egyesített Óvodai Intézmény 8 munkanapon belül átutalja a Kft. bankszámlájára.

Az Önkormányzat által igényelt rendezvények és a rendkívüli étkeztetési feladatok eseti díja egyéni megállapodás tárgyát képezi.

1. A szerződő felek közötti gazdasági és pénzügyi tranzakciók a Városi Kincstár Tiszavasvári (4440 Tiszavasvári, Báthori u. 6.), illetve a Tiszavasvári Egyesített Óvodai Intézmény közreműködésével kerülnek lebonyolításra.

Az átutalt összeg célirányos felhasználását az Önkormányzat a helyszínen is jogosult ellenőrizni.

A térítési díjak változtatásának szándékát részletes indoklással a Kft. köteles írásban jelezni az Önkormányzat irányába.

1. A Kft. kötelezi magát különösen az alábbi feladatok ellátására:
	1. Nyersanyag szükséglet beszerzése
	2. Ételek elkészítése /főzés/
	3. Az I. pontban szereplő intézmények tálalókonyháihoz történő kiszállítás
	4. Közvetlen, azonnali fogyaszthatóság biztosítása
	5. Terítés, tálalás, melegítés, melegen tartás
	6. Mosogatás
	7. Egyéb előkészítő és befejező munkálatok, főzőkonyha tisztán tartása.
2. Az étkezési igényt **a Városi Kincstár Tiszavasvári erre kijelölt ügyintézőjénél kell** jelezni. Az 1. pontban megjelölt intézmények a tárgynapot megelőző nap 12.00 óráig közvetlenül a Kft. részére jelentik le igényeiket dokumentálható módon (e-mail, telefax). A Kft. kötelezi magát arra, hogy a már megrendelt adagszámhoz képest az étkezési igények lemondására lehetőséget biztosít, melynek részletes feltételeiről minden érintett intézmény tájékoztatást kap.

8) A Kft. a konyhák szabad kapacitásaival önállóan rendelkezik, de az intézmények étkezőjének rendezvényre történő használatát a **Klebelsberg Központ Nyíregyházi Tankerületének, Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiumának, igazgatójával/az illetékes intézmény-vezetőkkel egyezteti.**

Az 1. pontban megjelölt intézmények – ~~a köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. tv. 24.§ (10) bekezdésében foglaltak alapján~~ a nemzeti köznevelésről szóló 2011. évi CXC. törvény 76. § (6) bekezdése alapján vállalják, hogy szabad helyiségeiket biztosítják a Kft. számára társadalmi és családi rendezvények lebonyolítása céljából, amennyiben az nem zavarja az intézményben folyó tevékenységet.

1. A Kft. vállalja a minőségbiztosítási feltételeknek a működtetés során felmerülő új igényekhez történő igazítását. A Kft. vállalja, hogy a jogszabályok által előírt korcsoportonkénti tápanyagszükségletnek megfelelő étkezést biztosít.
2. A Kft. vállalja, hogy a szerződésben meghatározott intézményi étkeztetési feladatot jó minőségben látja el. Az Önkormányzat, a Városi Kincstár Tiszavasvári, a szolgáltatást igénybe vevő intézmények vezetői, valamint a szülői közösség szerveződései útján érkezett minőségi észrevételeket figyelembe veszi az előírásokhoz, és lehetőségekhez mérten, illetve szükség esetén részükre megfelelő tájékoztatást nyújt.

A Kft. vállalja, hogy öt munkanapon belül megvizsgálja a szolgáltatás nem megfelelő színvonalon történő ellátására irányuló bejelentést, ennek eredményéről öt munkanapon belül írásbeli tájékoztatást nyújt az Önkormányzat részére.

A szerződés teljesítését érintő lényeges körülményekben bekövetkező változásokról, illetve eseményekről az Önkormányzat kijelölt kapcsolattartója útján haladéktalanul köteles tájékoztatni az Önkormányzatot, és köteles haladéktalanul válaszolni a hozzá intézett kérdésekre.

1. A Kft. kijelenti, hogy a feladatellátáshoz szükséges vonatkozó jogszabályokat, szakhatósági előírásokat, szakmai követelményeket és nyilvántartási kötelezettségeket ismeri és betartja, a megfelelő és szükséges engedélyekkel rendelkezik, illetve azok módosítása iránt jelen szerződés aláírását követő 30 napon belül intézkedik.

11) A Kft. kijelenti, hogy a közbeszerzésekről szóló 2015. évi CXLIII. törvény 9. § (1) bekezdés h.) pontjában foglaltaknak megfelel.

12) Az intézményekben, valamint a Kft. érdekkörében e szerződés teljesítésével összefüggésben felmerülő közleményeket a megrendelő dokumentálható módon (e-mail üzenettel, faxon) juttatja el. Előzetes egyeztetés során állapítják meg a felek a szolgáltatás megkezdéséig a kapcsolattartóik elérhetőségét. A Kft. vállalja, hogy az általa kijelölt kapcsolattartó vagy helyettesítője folyamatos elérhetőségét biztosítja, mind az intézmények, mind az Önkormányzat kapcsolattartója számára.

13) Az intézmények szükséges és indokolt igényeihez mérten a Kft. vállalja a feladatellátást, illetve kötelezi magát arra, hogy az étkeztetés szervezésével az intézményi tevékenység zavartalanságát garantálja.

**II.**

**A szerződés tartama, felülvizsgálata**

1) **Jelen szerződést a felek 2018. február 01. napjától 2023. január 31. napjáig terjedő időtartamra kötik.**

2) Tiszavasvári Város Önkormányzata, mint Alapító kijelenti, hogy a Kft. közhasznú tevékenysége során olyan közfeladatot lát el, amelyet **Magyarország helyi önkormányzatairól szóló 2011. évi CLXXXIX tv. 13.§ (1) bekezdése**, valamint ~~a települési önkormányzat részére szociális nyári gyermekétkeztetés céljából nyújtott támogatás igénylésének, folyósításának és elszámolásának részletes szabályairól szóló, mindenkor hatályos~~~~SZMM rendeletben~~ a gyermekek védelméről és a gyámügyi igazgatásról szóló 1997. évi XXXI. törvény 21. §-ában foglaltak alapján az Önkormányzatnak kell ellátnia.

3) Az egészségmegőrzés, betegségmegelőzési tevékenységet a Kft. a speciális, egyes betegség csoportokhoz ill. érzékenységre tekintettel összeállított étrenddel segíti. A hátrányos helyzetű csoportok társadalmi esélyegyenlőségének segítését és a közhasznú szervezetek számára biztosított - csak közhasznú szervezetek által igénybe vehető szolgáltatásokat - pedig alkalomszerűen, karitatív célú étkeztetéssel látja el.

4) Tiszavasvári Város Önkormányzata, mint Alapító, kijelenti, hogy a Kft. üzletszerű gazdasági tevékenységét kizárólag a közhasznú tevékenység céljainak megvalósítása érdekében végzi. Ezen célok elérését az üzletszerű gazdasági tevékenységek nem veszélyeztethetik.

5.) A Kft. köteles biztosítani a szerződés szerinti szolgáltatás folyamatosságát addig, amíg erre az esetleges új szerződő fél írásban kötelezettséget nem vállal.

6) A közétkeztetés biztosítása érdekében a szolgáltatás folyamatosságának biztosítására vonatkozó kötelezettség a szerződés lejártának, ill. felmondásának esetére is terheli a Kft.-t, amíg az Önkormányzat nem köt szerződést a jelenlegi, ill. egy másik szolgáltatóval.

7) A Kft. jelen okirat aláírásával kijelenti, hogy az ellátottak személyes adatainak védelmére vonatkozó jogszabályi rendelkezéseket ismeri, és azokat betartja, illetve betarttatja.

8) A Kft. vállalja, hogy a feladat ellátásához szükséges képzettséggel és szakértelemmel, illetve alkalmazási feltételekkel rendelkező megfelelő munkaerő alkalmazásával látja el feladatát.

A Kft. a dolgozói által okozott szándékos vagy gondatlan károkozásért teljes körű és korlátlan felelősséget vállal. A Kft. kötelezettsége teljesítéséhez közreműködőt saját felelősségére vehet igénybe.

9) A feladat ellátása során a I/1. pontban felsorolt feladat-ellátási helyeken vagy annak ellátottjaival kapcsolatos kárenyhítő vagy költségkímélő, takarékos megoldások alkalmazását, az ehhez szükséges intézkedéseket a helyiségek bérletére vonatkozó szerződések tartalmazzák.

10) A Kft. kijelenti, hogy lejárt köztartozása nincs, és tudomásul veszi, hogy a jelen szerződés tárgyát képező szolgáltatásnak alvállalkozásba adása az Önkormányzat előzetes írásbeli hozzájárulása nélkül tilos.

11) Amennyiben a jelen szerződésben meghatározott feladat ellátását a Kft. nem vagy nem megfelelően teljesíti, akkor az Önkormányzatot megilleti a rendkívüli felmondás joga. A rendkívüli felmondás annak írásbeli közlésétől számított 30. nappal lép hatályba.

 A rendkívüli felmondás joga a Kft.-t nem illeti meg.

**III.**

 **A Kft. részére a működéshez szükséges tárgyi feltételek biztosítása**

1) Az étkeztetés ellátása érdekében a Magyarországi Magiszter Alapítvány és a Kft. között az alábbi bérleti szerződések kerülnek megkötésre:

- 2699/1 hrsz.-ú, a valóságban a Tiszavasvári, Petőfi u. 4. sz. alatti tálalókonyhára vonatkozóan,

- 2686/2 hrsz.-ú, a valóságban a Tiszavasvári, Petőfi u. 24. sz. alatti tálalókonyhára vonatkozóan,

- 2708 hrsz.-ú, a valóságban a Tiszavasvári, Kossuth u. 76. sz. alatti tálalókonyhára vonatkozóan.

2) Az intézményi étkeztetés ellátása érdekében a Kft. az alábbi ingatlanok tekintetében bérleti szerződést köt az **Önkormányzat**, **Nyíregyházi Szakképzési Centrum** valamint a **Klebelsberg ~~Intézményfenntartó~~ Központ** intézményeivel:

 **Tiszavasvári Egyesített Óvodai Intézmény:**

 a 2283/1. hrsz.-ú, a valóságban Tiszavasvári, Gombás András u. 8B. sz., a 20795/3. hrsz.-ú, a valóságban az Ifjúság u. 8. sz., a 755. hrsz.-ú, a valóságban a Vasvári Pál u. 67/a. sz., a 736 hrsz.-ú, a valóságban az Egység u. 4. F-G szám alatti tálalókonyhákra vonatkozóan.

 **Klebelsberg ~~Intézményfenntartó~~ Központ** **Tiszavasvári Általános Iskola:**

 a 20795/3. hrsz.-ú, a valóságban Tiszavasvári, Ifjúság u. 8. sz. alatti főzőkonyhára, a két bejáratú garázsból egy gépkocsiállásra, a 822/2/A/2. hrsz.-ú, a valóságban a Vasvári Pál u. 97/A. sz. alatti tálalókonyhákra vonatkozóan.

 **Klebelsberg ~~Intézményfenntartó~~ Központ** **Tiszavasvári Váci Mihály Gimnázium:**

a tiszavasvári 2835 hrsz-ú, a valóságban a Hétvezér u. 19. sz. alatti tálalókonyhára vonatkozóan.

**Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiuma:**

A 2443 hrsz-ú, a valóságban a Tiszavasvári, Petőfi u. 1. sz. alatti főzőkonyhára ~~és~~ ~~a 2835 hrsz-ú, a valóságban a Hétvezér u. 19. sz. alatti tálalókonyhára vonatkozóan.~~

- A megkötendő bérleti szerződés ezen ingatlanok konyha és kiszolgáló helyiségeinek, mosókonyhájának, raktárainak és a vagyonleltárban ezen helyiségekben található mennyiségben és értékben, illetve csak mennyiségben nyilvántartott valamennyi eszközének használatát biztosítja a Kft. számára.

- Ezen vagyontárgyak hasznosítására - így a bérbeadására is - vonatkozó szerződést az önkormányzat vagyonáról és a vagyongazdálkodásról szóló mindenkor hatályos rendelet rendelkezései alapján köthet az Egyesített Óvodai Intézmény vezetője. A Klebelsberg ~~Intézményfenntartó~~ Központ, és Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiumának a vagyontárgyak hasznosítására vonatkozóan az Önkormányzattal kötött vagyonkezelési szerződés alapján köteles eljárni.

- Az Önkormányzat felhívására kötelesek a számviteli előírásoknak megfelelő vagyonleltár elkészítésében közreműködni. A vagyontárgyak felújítása, fejlesztése és ennek költsége az Önkormányzatot terheli.

- A szerződés lejáratakor a Kft. az átvevő leltárban szereplő mennyiségben és használatra alkalmas minőségben köteles visszaszolgáltatni az átvett eszközöket.

- A rendelkezésre bocsátott vagyon jelen szerződés teljesítésével összefüggésben történő, azaz célirányos felhasználását az Önkormányzat a helyszínen is jogosult ellenőrizni.

A Kft. az Önkormányzat részére évente egyszer írásbeli beszámolót készít.

**IV.**

**Záró rendelkezések**

1) A III. fejezetben említett bérleti szerződéseket felek jelen szerződés függelékeiként csatolják.

2) Jelen Szerződést a Felekmagukra nézve kötelezőnek tekintik. A jelen megállapodásban nem szabályozott kérdésekben a Ptk. mindenkor hatályos rendelkezései irányadóak.

3) Jelen Szerződés valamely kikötésének érvénytelensége nem érinti a többi rendelkezés érvényességét. Felek kötelesek az érvénytelen kikötést olyan rendelkezéssel helyettesíteni, amely leginkább megfelel a Felek jelenlegiszerződéses akaratának és a mindenkori jogszabályoknak.

4) Felek bármely jogvita esetére megállapodnak abban, hogy ezt elsősorban egymás között nemperes úton rendezik, ennek eredménytelensége esetén - a pertárgy értékétől függően - a Nyíregyházi Törvényszék kizárólagos illetékességét kötik ki.

1. Jelen szerződés a mellékletekkel együtt .. oldalon készült, amelyet a felek elolvastak, megértettek és közös értelmezés után, mint akaratukkal mindenben megegyezőt 6 (hat) egymással szó szerint megegyező eredeti példányban írtak alá.
2. Jelen szerződés szerződő felek aláírását követően válik hatályossá. Jelen szerződésben a Klebelsberg ~~Intézményfenntartó~~ Központ, a Tiszavasvári Egyesített Óvodai Intézmény, a Városi Kincstár Tiszavasvári és a Magyarországi Magiszter Alapítvány együttműködő partnerként vesz részt, így a szerződés aláírása részükről annak hatályosságát nem érinti.

Tiszavasvári, 2018. január …..

 ……………………………………. ……………………………………………

 **Tiszavasvári Város Önkormányzata Tiszavasvári Város Közétkeztetési Kft.**

 **képviseli: képviseli:**

 **dr. Fülöp Erik polgármester Gáll Antalné ügyvezető**

A jelen szerződésben foglaltakat tudomásul veszem:

……………………………………. ……………………………………………

 **Egyesített Óvodai Intézmény Klebelsberg ~~Intézményfenntartó~~ Központ**

 **képviseli: Nyíregyházi Tankerülete képviseli:**

 **Moravszki Zsoltné int.vez. Gaszperné Román Margit igazgató**

……………………………………………………………….

Nyíregyházi **Szakképzési Centrum,**

**Tiszavasvári Szakgimnáziuma,**

**Szakközépiskolája, és Kollégiuma**

**képviseli:**

Gurbánné Papp Mária

főigazgató

…………………………………….

**Városi Kincstár**

**Képviseli:**

**Krasznainé dr. Csikós Magdolna**

 **igazgató**

**………………………………………**

**Magyarországi Magiszter Alapítvány**

**képviseli**

**Nagy Levente**

**Kuratóriumi elnök**

1. sz. melléklet a …/2018.(I.25.) Kt. sz. határozathoz

**A Kft. által biztosítandó adagszámok**

**(tanítási naponként)**

**Gyermek étkeztetés:**

|  |  |  |  |  |  |
| --- | --- | --- | --- | --- | --- |
| **Intézmény** | **Reggeli** | **Tízórai** | **Ebéd** | **Uzsonna** | **Vacsora** |
| Tiszavasvári Egyesített Óvodai Intézmény | - | 360 | 360 | 360 | - |
| Magyarországi Magiszter Alapítványi Óvoda | - | 150 | 150 | 150 | - |
| Klebelsberg Központ Tiszavasvári Általános Iskola | - | 600 | 700 | 400 | - |
| Magyarországi Magiszter Alapítványi Iskola | - | 420 | 420 | 420 | - |
| Nyíregyházi Szakképzési Centrum Tiszavasvári Szakgimnáziuma, Szakközépiskolája, és Kollégiuma | 40 | 40 | 100 | 40 | 40 |
| Klebelsberg Központ Tiszavasvári Váci Mihály Gimnázium |  | - | 70 | - | - |
| **Összesen:** | **40** | **1570** | **1800** | **1370** | **40** |

A fenti adagszámok átlagértékeket tartalmaznak, tőlük a tényleges adagszámok 15%-kal eltérhetnek.

 2. sz. melléklet a …/2018.(I.25.) Kt. sz. határozathoz

**A KFT. ÁLTAL ALKALMAZHATÓ ÉLELMEZÉSI TÉRÍTÉSI DÍJAK**

**(ÁFA nélkül, forintban meghatározva)**

|  |  |  |  |  |
| --- | --- | --- | --- | --- |
| **Ssz.** | **Intézmény** | **Élelmezési nyersanyag-norma** | **Önkormányzat vagy a dolgozók által fizetendő térítési díj** | **Hatályba lépés időpontja** |
| 1. | Óvodában | 242 | 484 | 2018.02.01. |
| 2. | Általános iskola napközi, napi háromszori étkezés | 302 | 604 | 2018.02.01. |
| 3. | Általános iskolában napi kétszeri étkezés | 253 | 506 | 2018.02.01. |
| 4. | Általános iskola menza | 190 | 380 | 2018.02.01. |
| 5. | Középiskola menza | 242 | 484 | 2018.02.01. |
| 6. | Középfokú iskolai kollégiumi ellátás | 605 | 1210 | 2018.02.01. |

3. sz. melléklet a ../2018.(I.25.) Kt. sz. határozathoz

**A Kft. által biztosított étkeztetések időpontjai\***

**Egyesített Óvodai Intézmény:**

 **-** tízórai: 800-900 Útvonal: Ifjúság u., Vasvári Pál u., Egység u.,

 **-** ebéd: 1100-1230 Útvonal: Ifjúság u., Vasvári Pál u., Egység u.

 - uzsonna: Ebéddel együtt biztosítva

**Tiszavasvári Általános Iskola:**

 Ifjúság u. 8. sz.:

 - tízórai: 940

 - ebéd: 1130 -1400

 - uzsonna: 1515 -1600

 Vasvári Pál u. 95. sz.:

 - tízórai: 800

 - ebéd: 1130 -1400

 - uzsonna: ebéddel együtt biztosítva

**Tiszavasvári Középiskola, Szakiskola és Kollégium:**

Petőfi u.1. sz.:

 **-** reggeli: 600-730

- ebéd: 1130-1430

- vacsora: 1830-1930

 Hétvezér u. 19.:

 - ebéd: 1230-1430

Magyarországi Magiszter Alapítványi Óvoda:

 Petőfi u. 8. sz:

 - tízórai 730

 - ebéd 1115

 - uzsonna Ebéddel együtt biztosítva

 Petőfi u. 24. sz.:

 - tízórai 745

 - ebéd 1130

 - uzsonna Ebéddel együtt biztosítva

Magyarországi Magiszter Alapítványi Iskola:

Kossuth u. 76. sz.:

 - tízórai 840

 - ebéd 1130

 - uzsonna: ebéddel együtt biztosítva

\* Az étkeztetések időpontjai az intézményvezetők kérésére rendkívüli esetekben eltérhetnek a fentiektől.